**Δικαιολογητικά εγγραφών**

**Α’ Τάξη ΓΕΛ**

*(για τους γονείς και κηδεμόνες)*

1. **Απολυτήριο Γυμνασίου** (έρχεται υπηρεσιακά, διαφορετικά το παραδίδει ο κηδεμόνας στο **ΓΕΛ**)
2. **Εκτυπωμένη η ηλεκτρονική δήλωση προτίμησης.**
3. **Υπεύθυνη Δήλωση κηδεμόνα** (συμπληρώνεται στο ΓΕΛ από τον κηδεμόνα, ο οποίος πρέπει να έχει μαζί του την **ταυτότητά** του) στην οποία θα δηλώνονται: **Α)** η νομιμότητα της άσκησης της κηδεμονίας σύμφωνα με το άρθρο 13 σε περίπτωση που ο/η μαθητής/τρια είναι ανήλικος/η, εκτός αν έχει ήδη υποβάλλει δήλωση κηδεμονίας κατά την εγγραφή τον Ιούνιο. **Β)** η αποδοχή της ηλεκτρονικής ενημέρωσης για ζητήματα της πορείας φοίτησης του μαθητή/τριας. **Γ**) η ηλεκτρονική διεύθυνση (email) για την παραλαβή των ηλεκτρονικών μηνυμάτων και ο **αριθμός κινητού τηλεφώνου** στον οποίο θα αποστέλλονται τα sms. **Δ)** ότι ο/η μαθητής/τρια δεν φοιτά σε άλλο Γενικό ή Επαγγελματικό Λύκειο ή σχολείο της δευτεροβάθμιας εκπαίδευσης ή σε σχολή τριτοβάθμιας εκπαίδευσης ή στο μεταλυκειακό έτος - τάξη μαθητείας των ΕΠΑΛ ή σε ΙΕΚ ή αντίστοιχα εκπαιδευτικά ιδρύματα του εξωτερικού σύμφωνα με την παράγραφο ΙΣΤ περί διπλής φοίτησης. **Ε)** ο/η εγγραφόμενος μαθητής δεν είναι κάτοχος απολυτηρίου ΕΠΑΛ.
4. **Φωτοαντίγραφο αστυνομικής ταυτότητας του/της μαθητή/τριας ή πιστοποιητικό του δήμου / Δημοτικής Ενότητας** στα μητρώα του οποίου είναι εγγεγραμένος/η ο/η μαθητής/τρια εφόσον δεν έχει δελτίο αστυνομικής ταυτότητας.
5. **Ατομικό Δελτίο Υγείας Μαθητή – ΑΔΥΜ** (από ιδιώτη γιατρό ή από γιατρό συμβεβλημένο με τον ΕΟΠΠΥ ή από Κέντρο Υγείας ή Νοσοκομείο) – Το έντυπο δίνεται στους κηδεμόνες από το ΓΕΛ ή το Γυμνάσιο Φοίτησης.

\* Για να εκτυπώσει ο κηδεμόνας την οριστική δήλωση εγγραφής συνδέεται στο σύστημα <https://e-eggrafes.minedu.gov.gr/> με τους κωδικούς taxisnet και εκτυπώνει την οριστική δήλωση. Διαφορετικά μπορεί να την τυπώσει στο ΕΠΑΛ αρκεί να έχει μαζί του τους κωδικούς.